Karksi-Nuia 27. august 2024 nr

**Vallavara võõrandamine**

**(Kamara tee 18a)**

Hoonestatud kinnistu suurusega 13416 m2 aadressil Kamara tee 18a, Kamara küla, Mulgi vald, Viljandi maakond omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluv hoonestatud kinnistu suurusega 13416 m2 aadressil Kamara tee 18a, Kamara küla, Mulgi vald (kinnistu nr 23113150, katastritunnus 48001:001:1276). Kinnistul on ehitisena vana loomakasvatushoone (EHR kood 120608343) ehitisaluse pinnaga 858 m2.
2. Enampakkumine viia läbi elektrooniliselt internetikeskkonnas osta.ee.
3. Määrata hoonestatud kinnistu alghinnaks 25 000 (kakskümmend viis tuhat) eurot.
4. Müügilepingu sõlmimisega seotud kulud (notaritasu, riigilõiv jmt) tasub ostja.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees